สังคมข่าวหุ้น
ดัชนีตลาดหุ้นไทยวานนี้ (14 มี.ค.) ปิดที่ระดับ 1,523.89 จุด ลบ 49.18 จุด (-3.13%) มูลค่าการซื้อขาย 103,833.09 ล้านบาท
ดัชนีตลาดหุ้นไทยวานนี้ (14 มี.ค.) ปิดที่ระดับ 1,523.89 จุด ลบ 49.18 จุด (-3.13%) มูลค่าการซื้อขาย 103,833.09 ล้านบาท
14 มี.ค. 2566

ดัชนีตลาดหุ้นไทยวานนี้ (14 มี.ค.) ปิดที่ระดับ 1,523.89 จุด ลบ 49.18 จุด (-3.13%) มูลค่าการซื้อขาย 103,833.09 ล้านบาท
“ดร.กำพล อดิเรกสมบัติ” มือทองทีม SCB Chief Investment Office (SCB CIO) แบงก์ไทยพาณิชย์ บอกข่าวดีนักลงทุน หลังตลาดหุ้นทั่วโลกผันผวนหนัก หลัง Silicon Valley Bank (SVB) ในสหรัฐฯ ล้มจนถูกสั่งปิดสังเวยดอกเบี้ยเฟดขาขึ้น งานนี้เชื่อเถอะ บทเรียนจาก SVB จะทำให้เฟดเริ่มส่งสัญญาณขึ้นดอกเบี้ยช้าลง แถมมีโอกาสเริ่มเห็นหยุดขึ้นดอกเบี้ยภายในไตรมาสที่ 2 นี้ พร้อมกับการเข้าไปจัดการปัญหาสภาพคล่องของสถาบันการเงิน ช่วงครึ่งแรกของปีนี้แหละ จังหวะเหมาะเหม็ง ทยอยสะสมพันธบัตรคุณภาพสูง ฟังแบบนี้แล้ว ขาช้อปลงทุนอย่าพึ่งสติหลุด จนลืมโฟกัสบอนด์ชั้นดีเข้าพอร์ตกันน๊า
“ธนโชติ รุ่งสิทธิวัฒน์” มือหนึ่งด้านการลงทุน บลจ.เอ็มเอฟซี หลังปัญหา SVB ตลาดทุนโลกปั่นป่วน เลยขอย้ำอีกสักครั้งว่า กลุ่มธนาคารใหญ่ในสหรัฐฯ ยังมีความแข็งแกร่งและมีการทำ Stress Test เป็นระยะ ขณะที่ธนาคารขนาดกลางและเล็กรับว่ามีความน่ากังวลอยู่ ส่วนตลาดตราสารหนี้ในกลุ่มพันธบัตรรัฐบาลและกลุ่มตราสารหนี้คุณภาพสูง น่าจะได้ประโยชน์จากการปรับลงของ Bond Yield เพื่อรักษาพอร์ตลงทุนให้ปลอดภัย ระมัดระวังกลุ่มหุ้นกู้เอกชนผลตอบแทนสูง อย่างไฮยีลด์ (HY) เพราะมีโอกาสการผิดนัดชำระหนี้สูง ใครเล็งหุ้นกู้ดังกล่าวอยู่ ก็ระวังกันให้ดีนะจ๊ะ
“พัทธ์หทัย กุลจันทร์” ผู้บริหารคนเก่งค่ายอยุธยา แคปปิตอล เซอร์วิสเซส ผู้ให้บริการบัตรเครดิตและสินเชื่อส่วนบุคคลแบรนด์กรุงศรีเฟิร์สช้อยส์ ชื่นอกชื่นใจ หลังตลาดบัตรเครดิตและสินเชื่อส่วนบุคคลของไทยปีนี้มีแนวโน้มเติบโตแจ่ม จากโควิด-19คลี่คลาย หนุนผู้บริโภคใช้จ่ายกระจาย งานนี้เพื่อไม่ให้ยอดรูดปรื๊ดชะงัก เลยรุกตลาดต่อเนื่อง พึ่งเป้ากลุ่มคนรุ่นใหม่ พร้อมต่อยอดปรับภาพลักษณ์แบรนด์ในแนวคิด “เป็นตัวเองได้เต็มที่ กับทุกไลฟ์สไตล์ที่ใช่” ด้วยการเปิดตัวแบรนด์พรีเซ็นเตอร์คนล่าสุด ‘พีพี-กฤษฏ์ อำนวยเดชกร’ หวังดึงดูดลูกค้ากลุ่มเป้าหมาย ด้วยเป้าหมายอันยิ่งใหญ่ ปีนี้ยอดสมัครบัตรใหม่ต้องไม่น้อยกว่า 10% น๊าาาาา
“ทวนทอง ตรีนุภาพ” ท่านรองกรรมการผู้จัดการ สายงานพัฒนาระบบดิจิทัล ธนาคารอาคารสงเคราะห์ (ธอส.) ขอเป็นอีกหนึ่งองค์กรขานรับนโยบาย ธปท. เดินหน้ามาตรการจัดการภัยทุจริตทางการเงิน บอกไว้ก่อนนะ งานนี้จริงจังมากกกกกก เพราะได้เร่งพัฒนาระบบและเทคโนโลยีของธนาคารอย่างเต็มที่ เหล่ามิจฉาชีพฟังไว้นะ เหนือฟ้ายังมีฟ้านะจ๊ะ
“ณัฐสิทธิ์  สุนทราณู” ผู้บริหารคนขยัน ฝ่ายการตลาดบัตรเครดิต บริษัท บัตรกรุงไทย จำกัด (มหาชน) หรือ KTC แอบบอก กลุ่มรักสวยรักสุขภาพช่วงนี้มาแรงแบบผุด ๆ เคทีซีต้องการตอบสนองความต้องการลูกค้าพิชิตเป้าหมายทะลุร้อยเปอร์เซ็นต์ โดยมอบสิทธิพิเศษสำหรับสมาชิกบัตรเครดิตเคทีซีที่ซื้อดีลออนไลน์ผ่าน “โกวาบิ” (Gowabi) แพลตฟอร์มบริการจองความสวยความงาม โดยสตาร์ตอัพไทยในเครือโออาร์ ที่รวบรวมผู้ให้บริการชั้นนำกว่า 5,000 ร้านค้า และกำลังขยายบริการไปยังหมวดคลินิกเสริมความงามและตรวจสุขภาพ เพื่อเติมเต็มความต้องการทางด้านความสวยความงามและสุขภาพที่ครบจบเพียงปลายนิ้วสัมผัส  สาวกสายความงาม เฮรับกันได้เลยจ๊ะ
“วิชัย อัศรัสกร” กรรมการบรรษัทภิบาลและความรับผิดชอบต่อสังคม แบงก์กรุงไทย (KTB) เป็นตัวแทนองค์กรสร้างความดีต่อสังคม ควงแขนทิพยประกันภัย ห่วงใยความปลอดภัยของเจ้าหน้าที่อาสาสมัครมูลนิธิพัชรสุธาคชานุรักษ์ ในพระบรมราชูปถัมภ์ มอบประกันภัยอุบัติเหตุกลุ่มคุ้มครองเจ้าหน้าที่เฝ้าระวังช้างป่าในพื้นที่หมู่บ้านคชานุรักษ์และหมู่บ้านเครือข่าย 5 จังหวัดภาคตะวันออก พร้อมจัดกิจกรรมเติมแร่ธาตุในโป่งดิน เพื่อเป็นแหล่งอาหารช้างป่าและสัตว์ป่า ณ บ้านเขาใหญ่ อำเภอบ่อทอง จังหวัดชลบุรี เรื่องดี ๆ แบบนี้ ขออนุโมทนาสาธุด้วยคนจ้า
“พรชัย ฐีระเวช” ผู้อำนวยการสำนักงานเศรษฐกิจการคลัง แย้มข่าวดีชาวบัตรสวัสดิการแห่งรัฐปี 2565 มีผู้ผ่านเกณฑ์ที่ยืนยันตัวตนสำเร็จแล้ว 7,653,680 ราย ยินดีกับชาวบัตรสวัสดิการฯ ด้วยเจ้าค่ะ